



Z A P I S N I K
7. sjednice Vijeća MO Studenski grad,
16. prosinac 2021.
u prostorijama MO Studenski grad,
s početkom u 19:30 sati



NAZOČNI ČLANOVI VIJEĆA:
[bookmark: _GoBack]Renata Hofer, Ivana Budimir, Josip Jularić, Marija Georiev, Zoran Preradović, Boris Gnjidić i Cvitan Čale


Predsjedava: Renata Hofer, predsjednica Vijeća.

Zapisnik vodi: Ivana Budimir, potpredsjednica Vijeća


Predsjednica konstatira da je nazočno 7 od ukupno 9 članova Vijeća, što znači da Vijeće može pravovaljano odlučivati, te otvara 7. sjednicu Vijeća Mjesnog odbora.

Nakon rasprave, Vijeće konstatira da NE prihvaća tekst Zapisnika sa 6. sjednice Vijeća, budući smatra da Zaključci u zapisniku ne sadrže dovoljno činjenica po kojima bi bili razumljivi te se predlaže da se vrate na doradu. Također, moli se da se u zapisniku isprave osobna imena vijećnika Marije Georgijev i Cvitana Ćale.

Predlaže se dopuna dnevnoga reda:
· Zahtjev g. Mihića iz Udruge Čarobna Frula za jednokratnim korištenjem prostora mjesne samouprave, Vile Velebita 10/3 – donošenje zaključka; 


Predlaže se slijedeći 

D N E V N I   R E D


1. Prijedlog lokacija za izmještanje, premještanje i nadopunu postojećih zelenih otoka na području Mjesnog odbora Studentski grad - donošenje zaključka;
2. Zahtjev za jednokratno korištenje prostora mjesne samouprave, Vile Velebita 10/3  
· Ženski Lions klub Grič
· Udruge Čarobna Frula – donošenje zaključka;
3. Prijedlog za domara za 2022. godinu – donošenje zaključka;
4. Zahtjev gđe. Željke Benčec za ograđivanjem kontejnera ispred kbr, 23-25 u Ulici Mate Lovraka
5. Zahtjev gđe. Željke Babić za jednokratnim korištenjem prostora mjesne samouprave, Vile Velebita 10/3 
6. Postavljanje nadstrešnice na autobusnom stajalištu u Dankovečkoj ulici kod kbr 4. – donošenje zaključka;
7. Vikend akcije komunalnih redara i policijskih službenika na parkiralištima ( k.č. 2905/5 i 4250) – donošenje zaključka;
8. Pitanja, prijedlozi i obavijesti.

Ad 1. Prijedlog lokacija za izmještanje, premještanje i nadopunu postojećih zelenih otoka na području Mjesnog odbora Studentski grad
 
Vijećnici nakon rasprave jednoglasno donose

ZAKLJUČAK
o prijedlogu za formiranje/nadopunu zelenog otoka

Predlaže se nadopuna  i izmještanje zelenog otoka na lokaciji:
· Zvonimira Ljevakovića kbr. 11 nadopuna spremnikom za plastiku.
· Zvonimira Ljevakovića kbr. 13 uklanjanje spremnika za papir i dodati spremnik za plastiku.



Ad 2. Zahtjev za jednokratno korištenje prostora mjesne samouprave, Vile Velebita 10/3  a 

Vijećnici nakon rasprave jednoglasno donose 

ZAKLJUČAK

o zahtjevu za jednokratno korištenje prostora mjesne samouprave

I. Odobrava se jednokratno korištenje prostora mjesne samouprave:
-  Ženski Lions klub Grič
    22.12.2021. od 20 do 23:00 sati

- Udruge Čarobna Frula 
   18. prosinac 2021. od 17:30do 18:30sati

II. Uz pridržavanje propisanih epidemioloških mjera.


Ad 3. Prijedlog za domara za 2022. godinu

Vijećnici nakon rasprave jednoglasno donose 



ZAKLJUČAK
o potrebi obavljanja poslova domara u objektu mjesne samouprave

	Za osobu domara u objektu mjesne samouprave na adresi Vile Velebita 10/3 predlaže se Ruža Ivančević.


Ad 4. Zahtjev gđe. Željke Benčec za ograđivanjem kontejnera ispred kbr, 23-25 u Ulici Mate Lovraka 

Vijećnici nakon rasprave jednoglasno donose 

ZAKLJUČAK
o ograđivanju kontejnera za otpad

Daje se  pozitivno mišljenje za ograđivanje kontejnera za otpad  ispred kbr. 23-25 u Ulici Mate Lovraka.
Vijećnici smatraju da ukoliko suvlasnici na navedenim adresama žele ograđene spremnike za to bi trebali odvojiti novce iz pričuve zgrade, a MO Studentski grad podržava da Grad Zagreb suvlasnicima odobri pravo građenja takvih spremnika. Vijećnici također smatraju da bi dio problema bio riješen i kada bi se zatvarali kontejneri, a ne ostavljali otvorenima, što je krivnja onih koje te kontejnere koriste. 



Ad 5. Zahtjev gđe. Željke Babić za jednokratnim korištenjem prostora mjesne samouprave, Vile Velebita 10/3 


Vijećnici podržavaju prijedlog gđe Babić o povremenim predavanjima u prostorijama MO-a Studentski grad, te se slažu da se gđu Babić uputi da podnese Zahtjev za korištenjem prostora (povremenog ili jednokratnog) MO Studentski grad.



Ad 6. Postavljanje nadstrešnice na autobusno stajalištu u Dankovečkoj ulici kod kbr 4. – donošenje zaključka – donošenje zaključka;

Predsjednica usmeno informira nazočne da je dana 29.11. mailom od gospođe Krstić Brankice dobila obavijest da gđa kao stranka koja je uputila upit NIJE zaprimila zaključak Vijeća Gradske četvrti, te da je u međuvremenu kontaktirala Sektor za promet i dobila informaciju da je Sektor za ceste pokrenuo postupak izrade projektne dokumentacije za izmještanje predmetnog autobusnog stajališta.

Također, Gradska Četvrt je 30.11. uputila mail MO-u Studentski grad i gđi Krstić u kojem je trebalo kao prilog biti očitovanje Gradskog ureda za prostorno uređenje, izgradnju Grada, graditeljstvo, komunalne poslove, međutim tog priloga nije bilo. Vezano uz to, gradskoj četvrti je dano na znanje da je stigao mail bez priloga, međutim do danas nitko nije odgovorio.  Vijećnici se slažu da odlučivanje o točki dnevnog reda odluče na sljedećoj sjednici kada i ako dobiju spomenuto očitovanje od Gradske četvrti.



Ad 7. Vikend akcije komunalnih redara i policijskih službenika na parkiralištima ( k.č. 2905/5 i 4250) - donošenje zaključka;

Predsjednica usmeno izvještava vijećnike o sastanku održanom dana 25.studenog 2021., s predstavnicima Čistoće, Komunalne Službe i predstavnicima PP Dubrava, te vijećnici jednoglasno donose


ZAKLJUČAK

S obzirom na problem velike količine smeća koje ostaju nakon noćnih „druženja“ na parkiralištima preko puta Kauflanda u ulici Milovana Gavazzija te iza tržnice Mjesni odbor moli organiziranje vikend akcije komunalnih redara i policijskih službenika na parkiralištima ( k.č. 2905/5 i 4250), te moli obje službe izvješće o poduzetom. 



Ad 8. Pitanja, prijedlozi i obavijesti

Pitanje Vijećnika MO-a Studentski grad Gradskoj Četvrti Gornja Dubrava o obnovi dječjeg igrališta u Lovrakovoj ulici. S obzirom da je to najnovije i najopremljenije igralište na području MO-a, građani i Vijećnici se pitaju kako to da se isto u studenom ponovo uređivanju, dok ostala dječje igrališta za koje su u više navrata doneseni Zaključci nisu. Ukoliko je o potrebi obnove donesen Zaključak iz prošlog saziva, moli se točna informacija o istom.

Pitanje Vijećnika MO Studentski Grad  Gradskoj četvrti Gornja Dubrava o fazi dovršenosti projekata parkinga u ulici Vile Velebita i Ljevakovićevoj ulici, o platou zgrade u Koledinečkoj ulici te „Vau-Vau parku“. 
Naime, za navedene projekte članovima Vijeća je poznato da je izrađena projektna dokumentacija za koju vijećnici ističu da ima svoj rok upotrebljivosti i s obzirom da su u istu uložena znatna sredstva, žele izraziti zabrinutost da bi ista mogla propasti ukoliko se projekti ne realiziraju, što bi bila šteta.

Predsjednica obavještava članove Vijeća da je gospodin Dražen Petrović dana 5.11.2021 uputio mail o nakupljanju oborinskih voda na javnom parkiralištu kod NK „Studentsi grad“.


Također, predsjednica obavještava članove Vijeća da je mail proslijedila Službi za mjesnu samoupravi i VIO-u na nadležno postupanje, te do sada nije dobila obavijest o poduzetom. 

KLASA:026-02/21-002/2300
URBROJ:251-06-11-514-21-3
U Zagrebu, 16. prosinac 2021.

Zapisnik sastavila: 								Predsjednica Vijeća
Ivana Budimir									Mjesnog odbora
Studentski grad
Renata Hofer
